Document ID: 32006D0444

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 13ης Μαρτίου 2006
για την προσχώρηση της Κοινότητας στον κανονισμό αριθ. 55 της Οικονομικής Επιτροπής των Ηνωμένων Εθνών για την Ευρώπη περί ενιαίων διατάξεων σχετικά με την έγκριση κατασκευαστικών στοιχείων μηχανικής ζεύξης συνδυασμών οχημάτων
(Κείμενο που παρουσιάζει ενδιαφέρον για τον ΕΟΧ)
(2006/444/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερο εδάφιο,
την πρόταση της Επιτροπής,
τη σύμφωνη γνώμη του Ευρωπαϊκού Κοινοβουλίου (2),
Εκτιμώντας τα ακόλουθα:
(1)
Οι τυποποιημένες προδιαγραφές του κανονισμού αριθ. 55 (3) περί ενιαίων διατάξεων σχετικά με την έγκριση κατασκευαστικών στοιχείων μηχανικής ζεύξης συνδυασμών οχημάτων στοχεύουν στην άρση τεχνικών εμποδίων όσον αφορά το εμπόριο οχημάτων με κινητήρα μεταξύ των συμβαλλόμενων μερών και στην εξασφάλιση ενός υψηλού επιπέδου ασφάλειας και προστασίας κατά τη λειτουργία των οχημάτων.
(2)
Ο κανονισμός αριθ. 55 δεν περιλαμβανόταν στο παράρτημα ΙΙ της απόφασης 97/836/ΕΚ επειδή δεν συμφωνούσε με τις κοινοτικές τεχνικές προδιαγραφές και τα χαρακτηριστικά κατά τη χρονική στιγμή της προσχώρησης της Κοινότητας στην αναθεωρημένη συμφωνία του 1958.
(3)
Υπό το πρίσμα επακόλουθων τροποποιήσεων, ο κανονισμός αριθ. 55 θα πρέπει να ενσωματωθεί στο κοινοτικό σύστημα για την έγκριση τύπου οχημάτων με κινητήρα,
ΑΠΟΦΑΣΙΖΕΙ:
Άρθρο 1
1. Η Κοινότητα εφαρμόζει τον κανονισμό αριθ. 55 της Οικονομικής Επιτροπής των Ηνωμένων Εθνών για την Ευρώπη περί ενιαίων διατάξεων σχετικά με την έγκριση κατασκευαστικών στοιχείων μηχανικής ζεύξης συνδυασμών οχημάτων.
2. Το κείμενο του κανονισμού επισυνάπτεται στην παρούσα απόφαση.
Άρθρο 2
Ο κανονισμός αριθ. 55 ενσωματώνεται στο κοινοτικό σύστημα έγκρισης τύπου οχημάτων με κινητήρα.
Άρθρο 3
Η Επιτροπή κοινοποιεί την παρούσα απόφαση στον Γενικό Γραμματέα των Ηνωμένων Εθνών.
Βρυξέλλες, 13 Μαρτίου 2006.

Labels: 5
7
13
8
15